# Lucía Caraballo

Lucía Caraballo (Madrid, 27 de juliol de 1999) és una actriu espanyola de teatre, televisió i cinema, coneguda especialment pels seus paper a les sèries Estoy vivo (La 1) i El secreto de Puente Viejo (Antena 3).

## Biografia

Va començar a formar-se en el món de la interpretació el 2004, i als cinc anys ja era sobre els escenaris teatrals, amb l'obra Un rinoceronte en el infierno. De bon començament va comptar amb el suport de la seva família, tot i que al principi ho veien com un joc i posteriorment com la professió que havia triat la seva filla.
La seva primera aparició a la televisió va ser el 2007 a la sèrie Hospital Central, i a partir d'aquell moment va seguir actuant en diverses sèries, com Águila roja, Los hombres de Paco o Física o química. Durant aquesta etapa va guanyar experiència i es va mostrar decidida a prendre aquest camí. És llavors quan va començar a assistir a classes de teatre musical, de jazz dance i de funk a l'escola El Cubo. Un any després va aconseguir el seu primer paper en un llargemtratge, Carne cruda, tot i que ja havia rodat abans els curtmetratges Uniformadas i Taxi.
Mentre esperava algun projecte on tenir-hi més pes interpretatiu va arribar el curtmetratge El amor me queda grande (2014), que li va suposar un reconeixement i li va fer guanyar el premi a la millor actriu en el Certamen Audiovisual de Cabra. El mateix any va actuar a l'obra de teatre Delicia, i l'any següent es va incorporar al repartiment de la sèrie Acacias 38. L'any 2016 va arribar-li l'èxit amb Lu de Luna, i es converteix en vlogger oficial de Disney Channel, i més endavant seria la presentadora d'un format renovat en el qual parlaria i opinaria sobre tot allò relatiu a la sèrie Soy Luna.
L'any 2016 va interpretar la protagonista de jove de la pel·lícula No culpis el karma del que et passa per gilipolles, de Maria Ripoll, i en acabar el batxillerat el 2017 va començar a gravar la primera temporada d'Estoy vivo, el seu primer gran projecte, i que li permetria desenvolupar-se com a actriu. Quan aquesta gravació va finalitzar va anar a Londres durant mig any. Allà va viure i estudiar anglès en una residència durant tres mesos, i posteriorment va treballar de cambrera i coctelera mentre assistia a classes d'interpretació a l'escola CityActing. Quan va tornar a Madrid va iniciar els seus estudis d'interpretació a l'Estudio Corazza i va continuar fent curtmetratges i aparicions en sèries de televisió fins que el 2019 ho va fer com a personatge fixe amb El secreto de Puente Viejo.
El desembre de 2019 es va preestrenar la tercera temporada d'Estoy vivo, a la qual sembla que s'hi reincorporava juntament amb les actrius Cristina Plazas i Anna Castillo.
Viatjar és una de les seves passions, activitat que feia des de ben petita amb la seva família.

## Filmografia principal

| Any | Títol | Personatge | Notes |
| 2007-2009 | Hospital Central | Nadia | sèrie de TV; 2 episodis |
| 2009 | Águila roja | Duquesa de Montemayor | sèrie de TV; 1 episodi |
| 2009 | Los hombres de Paco | Giovanna | sèrie de TV; 2 episodis |
| 2009 | Física o química | Bea | sèrie de TV; 3 episodis |
| 2009-2011 | Gran Reserva | Lucía Reverte (petita) | sèrie de TV; 2 episodis |
| 2011 | Carne cruda | Candela | pel·lícula |
| 2012 | Buenas noches, dijo la Señorita Pájaro | Nuria | pel·lícula |
| 2014 | Víctor Ros | Marieta | sèrie de TV; 1 episodi |
| 2014 | La mujer que hablaba con los muertos | Úrsula | pel·lícula |
| 2015 | Acacias 38 | Gracia | sèrie de TV |
| 2016 | El Caso: Crónica de sucesos | Rebeca Martín (jove) | sèrie de TV; 2 episodis |
| 2016 | Centro médico | Patricia Arnaldi | sèrie de TV; 1 episodi |
| 2016 | No culpis el karma del que et passa per gilipolles (No culpes al karma de lo que te pasa por gilipollas) | Sara jove | pel·lícula |
| 2017 | Cuéntame cómo pasó | Eli | sèrie de TV; 1 episodi |
| 2017-2019 | Estoy vivo | Beatriz "Bea" Vargas Bertrán | sèrie de TV; 31 episodis |
| 2018 | Gigantes | Laura | sèrie de TV; 2 episodis |
| 2019-actualitat | El secreto de Puente Viejo | Antoñita Malo | sèrie de TV; 20 episodis |

## Referències

* 1 2 3 4 5 6 «Lucía Caraballo; “con Bea Vargas en “Estoy vivo” he crecido como actriz y como persona. Es una magnífica serie de personajes”» (en castellà). The Citizen, 29-10-2018 [Consulta: 21 desembre 2019].
* 1 2 3 4 5 6 7 Velasco, Marina «Lucía Caraballo: “He crecido con Estoy Vivo”» (en castellà). La Voz Cultural, 05-12-2019 [Consulta: 21 desembre 2019].
* 1 2 «Lucía Caraballo: buscando la adolescencia perdida en Londres» (en castellà). La Vanguardia, 29-10-2019 [Consulta: 21 desembre 2019].
* ↑ «¿Regresan Cristina Plazas, Anna Castillo y Lucía Caraballo a 'Estoy vivo'? Los fans lo desean». ¡Hola!, 03-12-2019 [Consulta: 21 desembre 2019].
* ↑ «'Estoy vivo': La imagen que anticipa el regreso de Cristina Plazas, Anna Castillo y Lucía Caraballo» (en castellà). FormulaTV, 03-12-2012 [Consulta: 21 desembre 2019].
* ↑ «Lucía Caraballo es Antoñita» (en castellà). antena3.com, 10-09-2019 [Consulta: 21 desembre 2019].

## Enllaços externs

* Lucía Caraballo - Lloc web oficial
* Lucía Caraballo: «Pensaba que no me iban a coger para Bea en la serie» Arxivat 2019-12-21 a Wayback Machine., entrevista a TV Press (2018) (castellà)